ITD ออกหุ้นกู้ 6 พันลบ.อายุ 5 ปี ดอกเบี้ย 4.7% ต่อปี
ITD ออกหุ้นกู้ 6 พันลบ.อายุ 5 ปี ดอกเบี้ย 4.7% ต่อปี เสนอขายผู้ถือหุ้นกู้ชุดเดิม-รายใหญ่ 5-7 มิ.ย. และ 20-23 มิ.ย. 60
20 เม.ย. 2560

บริษัท อิตาเลียนไทย ดีเวล๊อปเม้นต์ จำกัด (มหาชน) หรือ ITD เปิดเผยว่า บริษัทยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ชนิดระบุชื่อผู้ถือ ประเภทไม่มีหลักประกัน ไม่ด้อยสิทธิ มีผู้แทนผู้ถือหุ้นกู้ และผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน ครบกำหนดไถ่ถอนในปี 65 วงเงินไม่เกิน 6,000 ล้านบาท อายุ 5 ปี 3 วัน อัตราดอกเบี้ยคงที่ 4.70% ต่อปี
ทั้งนี้บริษัทจะเสนอขายหุ้นกู้ดังกล่าวให้กับผู้ถือหุ้นกู้ชุด ITD196A ระยะเวลาเสนอขายวันที่ 5-7 มิ.ย.60 และ ผู้ลงทุนสถาบัน และ/หรือ ผู้ลงทุนทั่วไป ระยะเวลาเสนอขายวันที่ 20-23 มิ.ย.60 โดยมีธนาคารกรุงเทพ ธนาคารไทยพาณิชย์ และบล.เอเชียพลัส เป็นผู้จัดการการจัดจำหน่ายหุ้นกู้ ขณะที่ธนาคารกรุวไทยเป็นผู้แทนผู้ถือหุ้นกู้ และนายทะเบียนหุ้นกู้
หุ้นกู้ดังกล่าวอยู่ระหว่างการจัดอันดับความน่าเชื่อถือโดย บริษัท ทริสเรทติ้ง